 Wuxuu aad u raacaa adhiga oo uu maalmahaa waalidkii ka nasiyay, adhigu waa dhib miidhan, gaajo iyo oon ayuu wiilku habeen kastaa ku soo dheelmadaa, hase yeeshee, markuu adhiga reerka korkiisa ku soo bixiyo, waxaa galab kastaa ka hor iman jirtay hooyadii macaan, oo aad uga walwalsan isaga, hooyo ma nabad baa iyo madaxa oo ay u salaaxdo kadib, ayuu illaabi jiray harraadkii iyo gaajadii iyo daalkii ay lugihiisu la dubaaxinayeen. 